Намира се в Стария град, в една от най-представителните сгради от епохата на Възраждането – някогашното петокласно мъжко училище, построено през 1871 г. Музеят представя историята на града от основаването му през ХV век до наши дни. Ккомплексът включва и открити експозиции – възстановка на розоварна от началото на XIX век, терзийска работилница, гайтанджийска одая, тепавица и др.

**Мазаковата къща** в старинния град е архитектурен и исторически паметник на културата. Построена е около 1848 г. В нея е разположена постоянна етнографска експозиция, която пресъздава типичен градски бит, характерен за богатите карловски фамилии.

 **Даскал-Ботевата къща.** В родния дом на даскал Ботьо може да се разгледа фотодокументална изложба, представяща живота и делото на видния възрожденски просветител.